MISERABLES-IV-WEB	En transit s’auien passat diuèrsi incidents: eth taüt auie estat passejat ath torn dera colomna Vendome; auie estat acalhauat eth duc de Fits-James qu’ère en un balcon damb chapèu botat; eth gal des gals auie estat arrincat d’ua bandèra populara, e arrossegat pera hanga; un agent de policia auie estat herit d’un còp de sabre ena Pòrta de Sant Martin; un oficiau deth 12.0 leugèr didie en votz nauta: “Sò republican”; era escòla politecnica auie balhat dempús dera sua consigna forçada, es crits: “Visca era escòla politecnica!